Iced Earth

Iced Earth on yhdysvaltalainen metalliyhtye, joka yhdistelee musiikissaan thrash metalia, power metalia ja NWOBHM-tyyliä. ==Historia== Kitaristi Jon Schaffer perusti yhtyeen Indianassa vuonna 1984 nimellä Purgatory. Floridaan muuton ja nimenvaihdon jälkeen heidän vuonna 1988 tekemänsä demo Enter the Realm herätti Century Media -levy-yhtiön kiinnostuksen ja heidän kauttaan julkaistiin yhtyeen nimeä kantanut debyyttialbumi vuonna 1991. Seuraavana vuonna ilmestynyttä Night of the Stormrider -albumia seurasi kolmen vuoden tauko. Iced Earth palasi vuonna 1995 albumillaan Burnt Offerings, jolloin mikrofonin varteen John Greelyn tilalle oli pestattu Matt Barlow, joka saavutti heti kuulijoiden varauksettoman suosion. Seuraavana vuonna ilmestynyt The Dark Saga oli Spawn-sarjakuvan ympärille kasattu teema-albumi. Barlow jatkoi yhtyeen keulakuvana vielä albumeilla Something Wicked This Way Comes (1998), Horror Show (2001) sekä cover-albumilla Tribute to the Gods (2002), mutta jätti yhtyeen syyskuun 11. päivän terrori-iskujen jälkeen ja ryhtyi poliisiksi. Hän työskentelee nykyään poliisina Delawaren osavaltiossa Yhdysvalloissa. Barlow’n paikkaajaksi tuli Judas Priestistä Rob Halfordin tieltä väistymään joutunut Tim Owens, jonka ensimmäinen tuotos Iced Earthin riveissä oli alkuvuodesta 2004 ilmestynyt albumi The Glorious Burden. Albumi oli teema-albumi aiheinaan monet historialliset tapahtumat ja henkilöt kuten Waterloon taistelu, Hunnien kuningas Attila sekä huipentumanaan kolmiosainen trilogia, joka kertoi Yhdysvaltain sisällissodan Gettysburgin taistelusta vuonna 1863. Syyskuussa 2007 Iced Earth julkaisi albumin Framing Armageddon. Se on Something Wicked This Way Comes -albumiin perustuvien teema-albumeiden ensimmäinen osa, toinen osa The Crucible of Man ilmestyi vuonna 2008. 5\. joulukuuta 2007 Schaffer ilmoitti yhtyeen sivustolla Barlow’n palaavan takaisin Iced Earthiin. Schaffer oli keskustellut kiertueella useiden yhtyeen kuulijoiden kanssa ja useimmiten ilmeni, että Barlow’ta kaivattiin takaisin. Schaffer sai myös tietää, että Barlow oli palannut metallimusiikin pariin Pyramaze-yhtyeen laulajana ja näin ollen otti häneen yhteyttä kysyäkseen, mitä mieltä hän olisi myös Iced Earthiin paluusta. Barlow näin ollen lauloi 2008 ilmestyneen Something Wicked -saagan toisella osalla. Matt Barlow lähti kuitenkin yhtyeestä toistamiseen 2011, ja hänen tilalleen tuli Stu Block, joka myös laulaa Iced Earthin seuraavana vuonna julkaistulla studiolevyllä Dystopia. Albumin julkaisun jälkeen yhtye suoritti maailmankiertueen, jolla nauhoitettiin myös livealbumi Live in Ancient Kourion. Yhtye alkoi työstää seuraavaa studioalbumiaan vuonna 2013, ja 2014 julkaistiin Plagues of Babylon. Yhtyeen jäsen Jon Schaffer oli yksi niistä mielenosoittajista, jotka tunkeutuivat kongressiin Washingtonissa 6. tammikuuta 2021 ja hänet pidätettiin hieman myöhemmin. Helmikuussa 2021 laulusolisti Stu Block ja basisti Luke Appleton erosivat yhtyeestä. == Jäsenet == * Troy Seele – kitara, taustalaulu (2007–) * Jon Schaffer – kitara, taustalaulu (1984–) *Raphael Saini – rummut (2013–) === Entiset jäsenet === Laulajat * Matt Barlow (1994–2003, 2007–2011) * Gene Adam (1985–1991) * John Greely (1991–1992) * Tim ”Ripper” Owens (2003–2007) *Stu Block – laulu (2011–2021) Kitaristit * Bill Owen (1985–1987) * Randall Shawver (1988–1998) * Larry Tarnowski (1998–2003) * Ralph Santolla (2003–2004) * Ernie Carletti (2006) * Tim Mills (2006–2007) Basistit * Richard Bateman (1985–1986) * Dave Abell (1987–1996) * Keith Menser (1996) * James MacDonough (1996–2000, 2001–2004) * Steve DiGiorgio (2000–2001) * James ”Bo” Wallace (2006–2007) * Dennis Hayes (2007) *Luke Appleton – basso, taustalaulu (2012–2021) Rumpalit * Greg Seymour (1984–1989) * Mike McGill (1989–1991) * Rick Secchiari (1991–1992) * Rodney Beasley (1992–1995) * Mark Prator (1995–1996, 1997–1998) * Richard Christy (2000–2004) * Bobby Jarzombek (2004–2006) == Diskografia == === Studioalbumit === * Iced Earth (1990) * Night of the Stormrider (1991) * Burnt Offerings (1995) * The Dark Saga (1996) * Days of Purgatory (1997) (kokoelma) * Something Wicked This Way Comes (1998) * Horror Show (2001) * Dark Genesis (2002) (viiden CD:n boksi, sisältää muun muassa Enter the Realm -demon) * Tribute to the Gods (2002) * The Glorious Burden (2004) * The Blessed and the Damned (2004) (kokoelma) * Framing Armageddon (2007) * The Crucible of Man (2008) * Dystopia (2011)Dystopia (2011) * Plagues of Babylon (2014) * Incorruptible (2017) * A Narrative Soundscape (2022) === Minialbumit === * Enter the Realm (1989) * The Melancholy E.P. (2001) * The Reckoning (2003) * Overture of the Wicked (2007) * I Walk Among You (2008) === Livealbumit === * Alive in Athens (1999) * Live in Ancient Kourion (2013) ==Lähteet== == Aiheesta muualla == * Iced Earthin virallinen sivusto * Iced Earth levy-yhtiö SPV:n sivustolla *